CELEX: 62012CN0537
Language: mt
Date: 2012-11-26 00:00:00
Title: Kawża C-537/12: Talba għal deċiżjoni preliminari mressqa mill-Juzgado de Primera Instancia e Instrucción n °1 de Catarroja (Spanja) fis- 26 ta’ Novembru 2012 — Banco Popular Español S.A. vs Maria Teodolinda Rivas Quichimbo u Wilmar Edgar Cun Pérez

9.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 38/11
            
         Talba għal deċiżjoni preliminari mressqa mill-Juzgado de Primera Instancia e Instrucción no 1 de Catarroja (Spanja) fis-26 ta’ Novembru 2012 — Banco Popular Español S.A. vs Maria Teodolinda Rivas Quichimbo u Wilmar Edgar Cun Pérez
   (Kawża C-537/12)
   2013/C 38/14
   Lingwa tal-kawża: l-Ispanjol
   
      Qorti tar-rinviju
   
   Juzgado de Primera Instancia e Instrucción no 1 de Catarroja
   
      Partijiet fil-kawża prinċipali
   
   
      Rikorrenti: Banco Popular Español S.A
   
      Konvenuti: Maria Teodolinda Rivas Quichimbo u Wilmar Edgar Cun Pérez
   
      Domandi preliminari
   
   
               (1)
            
            
               Id-Direttiva 93/13[/KEE] (1) għandha tiġi interpretata fis-sens li tipprekludi leġiżlazzjoni nazzjonali li tostakola qorti adita bi proċedura ta’ eżekuzzjoni ipotekarja bħal dik stabbilita mill-Artikoli 681 sa 695 tal-Kodiċi ta’ Proċedura Ċivili Spanjol, Liġi Nru 1/2000, milli tevalwa, kemm ex officio jew fuq talba ta’ waħda mill-partijiet, in-natura inġusta ta’ klawżola li tinsab f’kuntratt konkluż bejn bejjiegħ jew fornitur u konsumatur, kemm jekk dan tal-aħħar ikun ressaq oppożizzjoni jew le?
            
         
               (2)
            
            
               Kemm jekk ir-risposta għal din id-domanda tkun pożittiva jew negattiva, il-Qorti tal-Ġustizzja hija mitluba tiddeċiedi jekk id-Direttiva 93/13 għandhiex tiġi interpretata fis-sens li tipprekludi leġiżlazzjoni nazzjonali adita bi proċedura ta’ eżekuzzjoni ipotekarja bħal dik stabbilita mill-Artikoli 681 sa 695 tal-Kodiċi ta’ Proċedura Ċivili Spanjol, Liġi Nru 1/2000, milli tissospendi l-imsemmija proċedura fil-każ fejn sussegwentement, tinfetaħ proċedura fil-mertu intiża għad-dikjarazzjoni tan-natura inġusta ta’ klawżola li tinsab f’kuntratt konkluż bejn bejjiegħ jew fornitur u konsumatur, kuntratt li abbażi tiegħu ġiet mibdija l-proċedura ta’ eżekuzzjoni?
            
         
      (1)  ĠU Edizzjoni Speċjali bil-Malti, Kapitolu 15, Vol. 2, p. 288